Pónte de Cornigén

O pónte de Cornigén o l'é 'n pónte into teritöio de Zêna tra-i quartê de Sàn Pê d'Ænn-a e de Cornigén, di quæ o conlìga rispetivaménte Vîa Raffaele Pieragostini e Vîa Giovanni Ansaldo, in sciô percórso da stràdda statâle 1 Vîa Ourélia.

 Stöia  

A capelétta da Madònna da Mizeicòrdia in sciô pónte de Cornigén a l'é stæta tiâ sciù into 1550 pe órdine do Dûxe Benéito Gentî Péivie (1490-1555). Defæti, segóndo quànte ripórta o stòrico Luigi Levati, o seu ùnico fìggio Françésco o l'êa mòrto méntre o tentâva de goadâ o Ponçéivia in pìnn-a, perché e dimenscioìn do pónte alôa existénte no consentîvan o pasàggio do câro co-i bagàggi. Coscì o Dûxe o l'à decîzo de finançiâ a costruçión de 'n nêuvo pónte pe fâ in mòddo ch'a mæxima desgràçia a no corpìsse ciù nisciùn in futûro e-o l'à òrdinòu o poxiçionaménto da capéletta da Madónna perché a l'avardàsse o pónte. 

Do rèsto za into XII sécolo s'êa sentîo l'ezigénsa de costroî 'n pónte, iniçialménte de légno, pe conligâ e doæ rîve do Ponçéivia: pe tâ raxón i patrìççi do lêugo avéivan institoîo 'n consòrçio ciamòu "Opera del Ponte" (pöi "Masseria do Pónte" e da-o 1550 "Camperia"), ch'o s'òcupàsse de costroî, fâ manutençión e schêuve i pedàggi.

Davànti a-a capelétta o 4 Zùgno 1800 s'é discùsso e condiçioìn pe-a cesaçión de òstilitæ tra-i françéixi e-i oustrìachi aleæ di ingléixi, dòppo l'asédio de Zêna. L'acòrdo defæti o l'é stæto siglòu in sce l'artâ da Madònna do Pónte e-o l'à permìsso a-i françéixi goidæ da Andrîa Masêna (a-o quæ l'é dedicòu a vixìnn-a ciàssa a Cornigén) de tornâ in pâtria dòppo a capitolaçión, 'na vòtta che òrmâi Napolión o l'êa za arivòu a Milàn.

Lóngo a seu stöia o pónte o l'é stæto demolîo e ricostroîo divèrse vòtte, scìn a-o 1942, quànde co-a nêuva sistemaçión da stràdda o l'é stæto edificòu totalménte da càppo.

 Bibliografîa 



 Âtri progètti 

Categorîa:Architetûe de Zêna
Categorîa:Traspòrti de Zêna
Cornigén